În ultima vreme, presa internațională a publicat mai multe articole cu privire la interzicerea anumitor specii de câini în Germania. Totul a pornit după ce Asociația Germană de Canise (VDH) a lansat o petiție împotriva unui proiect de lege care urmărește să restrângă creșterea animalelor care suferă tot felul de selecții pentru aspect, prin rele tratamente.
Rasa Teckel, la un pas să fie interzisă în Germania
În conformitate cu Legea propusă pentru protecția animalelor, anumite trăsături care sunt urmărite de crescătorii de câini pot provoca "durere și suferință".
VDH se teme că acest lucru ar putea duce la interzicerea reproducerii câinilor din rasa Teckel. Este vorba picioarele lor scurte și coloana vertebrală alungită pot duce la probleme la genunchi, șold și spate.
Alte rase, precum buldogii sau pugii ar putea fi vizate și ele, spunea asociația. Aceste specii pot avea probleme de respirație.
"Nici o rasă de câini nu va fi interzisă. Vrem să împiedicăm crescătorii să deformeze atât de mult câinii, încât să sufere", a spus un purtător de cuvânt al Ministerului Agriculturii din Germania.
Argumentul guvernului este că rasele de câini se dezvoltă continuu și riscă să aibă caracteristici din ce în ce mai extreme, scrie sursa menționată.
Sunt vizate speciile cu anomalii ale scheletului, care duc la suferință
Astfel, reproducerea câinilor cu trăsături specifice, cum ar fi anomalii ale scheletului, care duc la suferință, sănătate precară sau o speranță de viață scurtă, nu va mai fi permisă.
"Doar pentru că oamenii găsesc ceva nou sau plăcut din punct de vedere estetic, animalele nu ar trebui să fie chinuite", a spus purtătorul de cuvânt al ministerului.
Așa-numita "creștere prin tortură" este ilegală în Germania de trei decenii, scrie BBC. Totuși, legea a fost vagă și deschisă interpretării până acum.
Acest nou proiect ar oferi criterii științifice precise despre ce fel de reproducere poate duce la suferința unui animal.
Animalele existente ar putea fi păstrate, dar nu li se va permite să se reproducă sau meargă în expoziții.
"Creșterea prin tortură" nu este în interesul câinelui, al proprietarului sau al crescătorului, a transmis guvernul.
"Întotdeauna vor exista Teckeli. Dar nu vom mai vedea niciodată vreunul cu picioare lungi de un centimetru", a spus purtătorul de cuvânt.
Amintim că Teckelii sau "câinii bursuc", au fost crescuți în Germania pentru vânătoare.
Picioarele lor scurte și corpul lung îi ajută să pătrundă adânc în vizuini pentru a prinde iepuri, bursuci și vulpi.
Unul din cinci câini Teckel suferă de discopatie intervertebrală
Unul din cinci câini Teckel suferă de discopatie intervertebrală (n.red. hernie de disc) din cauza coloanei vertebrale alungite, potrivit unor statistici.
De asemenea, Teckelii pot suferi și probleme cronice de șold și genunchi din cauza picioarelor scurte.
Între timp, filiala germană a organizației pentru drepturile animalelor Peta cere într-adevăr interzicerea a 17 rase.
Este vorba despre Teckel, Pug și Bulldog francez. Pe listă se află și Bulldogul englez.
Până în momentul de față, o petiție online care cere ca proiectul de lege să includă aceste rase are aproape 70.000 de semnături.
Urmează ca proiectul Legii privind protecția animalelor să fie prezentat mai târziu în acest an cabinetului german și apoi Bundestag-ului, parlamentul german.